**Referat fra lokalrådsmøde d. 6. juli 2016**

***Kommende møder: 17/8, 7/9, 5/10, 26/10 & Borgermøde d. 1/11.***

*Fremmødte:* Gunnar Skibsholt, Jacob Lund, Susanne Larsen,Svend Åge Bruun, Helle Sennov, Jens Økter, Søren Randrup og Sarah Vejnø.

*Fraværende:* Allan Skov og Michael Larsen.

|  |  |
| --- | --- |
| **1. Godkendelse af dagsorden.**   * Godkendt. | Ansvarlig |
| **2. Gennemgang og godkendelse af referat af 1/6-2016.**   * Søprojekt: GS vil undersøge om der er flere midler til projektet. * Morten Hansen har ikke vendt tilbage vedr. eventuelt interview i sognebladet. * Sti fra Bredal sø (regnvandsbassin) til Engummøllevej: Ldsejer, Vagn Åge Jensen, er ikke interesseret i at få mere trafik på Engummøllevej. Alternativ stisytem kan være en sti rundt om sumpområdet, engen. Dette er dog §3 område, hvor det er udelukket at ændre på området/etablere en sti. Lodsejer er Karl Erik Jørgensen. * Ayoe vil stadig gerne hjælpe med at udloade infomation og opdatere på lokalrådets hjemmeside, men vil drøfte det med den nye skoleleder, inden hun endeligt siger ja. | GS |
| **3. Evaluering af lokalrådets deltagelse i Sognefesten og tilstedeværelse med info-stand.**   * Der var flere deltagere lørdag eftermiddag, hvor lokalrådets aktiviteter foregik, end tidligere. * Kun 5 personer var forbi lokalrådets stand, men HS og SL fik gode snakke med de 5. Placering af standen var ikke optimal. * Fodbold stjal desværre fokus fra de andre aktiviteter. * Under evaluering med EUI er det besluttet, at flytte Engum Løbet til torsdag, gadefodbold og voksenaften skal foregå fredag, og lørdag skal bruges til andre aktiviteter – heriblandt lokalrådets aktiviteter. Andre foreninger er blevet opfordret til at deltage i planlægning af sognefesten. * Navnet ændres fra Sognefest til Sommerfest. * JL har efterspurgt frivillige til planlægning af sommerfesten 2017, hvortil flere har tilmeldt sig. Arbejdsgruppen bliver en femte gruppe til de eksisterende fire: Infrastruktur, Trafik, Natur og Markedsføring. JL, GS og SL deltager fra lokalrådet. |  |
| **4. Overskud fra Cirkus Krone – 8000 kr. – hvad skal det bruges til?**   * Anvendes på julelys og juletræ. GS vil forhøre Hans Henrik (Tirsbæk Gods) om han vil donere et juletræ til placering ved skolen. | GS & JL |
| **5. Vedtægter – indføjelse af ændring af §4 om tidspunkt for afholdelse af årsmødet.**   * Gunnar ændrer §4. | GS |
| **6. Afholdelse af årsmøde på Bredal Kro med let traktement.**   * Godt forslag, som der skal arbejdes videre på. Elkær Mathiassen vil gerne stille kroen til rådighed for et borgermøde/årsmøde. * Årsmøde er d. 1/11-2016 kl. 19:00 – HVOR SKAL DET AFHOLDES? | GS |
| **7. Tilbud fra Claus Brødsgaard om at kontakte berørte lodsejere bag eksisterende udstykningsmuligheder.**   * Godkendt. JL giver besked til Claus. | JL |
| **8. Aktuel status fra arbejdsgrupperne.**   * Infrastruktur: * Fartdæmpning på Horsensvej: JØ har bedt om et mødemed kommunen hurtigst muligt. Vil foreslå at hastighed nedsættes til 60 km. Fra 2015 er der fartmåling på 88km/time i gennemsnit. JØ vil bede om en ny opmåling efter vejarbejdet er færdigt. JØ foreslår bredere vej, så landbrugsmaskiner kan køre igennem helleanlæggene, blandt andet på opfordring af lokal landmand. Helleanlæg forventes reetableret med bedre refleksopmærkning. * Møde vedr. Tornsbjergvej med Paw Bro Larsen og Michael Slot d. 7/9 kl. 14.30 i en af kommunens lokaler. JØ og GS deltager. * Trafiksikkerhed: * 2 nye medlemmer i gruppen – se sognebladet. * Fartsænkning på vejen mellem Assendrup og Tirsbæk Gods. Gennemsnitsfarten er 60 km/timen i 50 kms zone.Arbejdes på etablering af byporte. * Forslag: Stærekasser på Julsmindevejen gennem Assendrup som effektivt middel til at få farten sat ned. Gennemsnitshastigheden på Julsmindevejen er 75 km/timen i 80 km zone. Det er umiddelbart svært at få data på hastigheden i 50 km zone, men JL arbejder på sagen. * Tung trafik på Engumvej. I 2011 var der 25 tunge køretøj pr. dag på Engumvej, i 2015 kun 14. Tung trafik klassificeres som lastbiler, landbrugsmaskiner og biler med trailer. Gruppen arbejder på at få en sikrere skolevej med en 2-1 vej. For at få en 2-1 vej kræves det af kommunen at hastigheden nedsættes til 50 km, hvilket gruppen vil arbejde på. * Vedr. fartdæmpning på Horsensvej: gruppen venter på nye radarmålinger. * Rundkørsel i Assendrup bliver ikke en realitet. Til gengæld er der mulighed for fodgængerfelt med lyskurve, som aktiveres af fodgængeren. * Der opleves flere lastbiler med grus, som kører for stærkt gennem Assendrup. Forslag af SR at tale til chaufførernes samvittighed ved at lave en skrivelse til firmaet om at nedsætte farten af frygt for uheld med underskrifter fra byen. * Tunnel i Assendrup forventes ikke muligt, derimod arbejdes der på tunnel/sikker vej ved Julianebjergvej/Tornsbjergvej. * Markedsføring: * Forventer at afholde et møde snarest. * Mangler flere medlemmer. * Idé: Kontakte ejendomsmæglere for at informere om muligheder i sognet. Forslag med at kontakte naboerne til huse, som er til salg, for den vej igennem at reklamere for sognet. Forslag om velkomstpakker, som ejendomsmæglere udover nye borger skal have, for at vide mere om sognet (Inspiration fra Vorbasse). SR rejser problematikken med huse i sølle stand, som ikke tiltrækker nye borgere. GS har fået navn og adresse på ejer af det gule hus i Assendrup. * HS efterspørger tekstforfattere, som kan redigere tekst til hjemmeside mm. * Ressourcemapping kan være en del af markedsføringsgruppen. * Generelt efterspørges der på information/materiale til hjemmeside og Facebook fra de forskellige grupper. * Natur: * Forventer at afholde første møde snarest. |  |
| **9. Bordet rundt.**   * JL: Der er ansat en ny skoleleder p. 1/9, Lone Villemose. * JL: Der er tæt på at en aftale omkring en vuggestue til Engum med plads til 8 børn, på sigt flere. JL har et møde d. 15/7, hvor forslaget forventeligt bliver vedtaget. * GS: Har delt sognebladet rundt til alle i Tirsbæk Bakker. * SÅB: Får lavet et estimat på hvor meget det vil koste at modtage slammet fra gadekæret. Der foreslås at afholde et møde med blandt andet præsten vedr. udformning af søen i Engum. * SR: Sognet mangler en turistattraktion. |  |
| **10. Kommunikation, materiale, info, kalender fra lokalrådet til hjemmeside og Facebook.**   * HS: Under sognefesten kom der flere informationer/opdateringer under festen fra Facebook ud til flere tusinde brugere. Indtil videre er der stadig 120 likes på Facebook i modsætning til EUI som har 400 likes. |  |
| **11. Diverse / evt.**   * Deadline for input til sognebladet: 13/9-2016. |  |